yā́jñavalkyéti hovāca yáditaṃ sárvamapsvótaṃ ca prótaṃ ca kásminnvā́pa ótāśca prótaścéti vāyaú gārgī́ti kásminnú vāyurótaśca prótaścétyākāśá evá gārgī́ti kásminnvā̀kāśa ótaśca prótaścétyantarikṣalokéṣu gārgī́ti kásminnvántarikṣalokā ótāśca prótāścéti dyaurloké gārgī́ti kásminnú dyaurloka ótaśca prótaścétyādityalokéṣu gārgī́ti kásminnvā̀dityalokā ótāśca prótāścéti candralokéṣu gārgī́ti kásminnú candralokā ótāśca prótāśceti nakṣatralokéṣu gārgī́ti kásminnú nakṣatralokā ótāśca prótāścéti devalokéṣu gārgī́ti kásminnú devalokā ótāśca prótāścéti gandharvalokéṣu gārgī́ti kásminnú gandharvalokā ótāśca prótāścéti prajāpatilokéṣu gārgī́ti kásminnu prajāpatilokā ótāśca prótāścéti brahmalokéṣu gārgī́ti kásminnú brahmalokā ótāśca prótāścéti sá hovāca gā́rgi mā́tiprākṣīrmā́ te mū́rdhā vyápaptadanatipraśnyā vaí devátā átipr̥chasi gā́rgi mā́tiprākṣīríti táto ha gā́rgī vācaknavyúpararāma